English: One of the things that I am disappointed not to be able to do is make further significant capital allocations. That was a matter of deep regret, that there was no further capital as a result of the autumn statement. Our capital budget will be 8.1 per cent lower in 2024-25 than in the current year. And, of course, the Organisation for Economic Co-operation and Development, the London School of Economics Growth Commission and the UK Government's own National Infrastructure Commission have all said that investment in infrastructure and investment in skills absolutely is the way in which we should be growing the economy and investing at this point. So, that is particularly of concern. Some interesting points were made about releasing land, so just to confirm that the Welsh Government does release land from time to time. For example, within this financial year, there's been a release of land from within the economy portfolio; you'll see details of that within the supplementary budget, which will be published in February. We do acquire and release land from time to time. In terms of Welsh Government land, though, we are taking a different approach following the setting up of the land division, and that's very much about looking at the land that Welsh Government holds and first and foremost asking ourselves is this land that could be used for housing, is this land that could be used to help develop our social housing in Wales. We are making some progress on that as well. Turning to the reprioritisation exercise that we undertook, colleagues will have heard me say that that released £87.4 million from our existing plans. That was really about refocusing to those areas where we think the need is greatest. That's been a really painful exercise for all colleagues, and I know that committees will get into that in more detail. But I just thought I'd share with you how we undertook that exercise. Certain areas were given a degree of protection from reprioritisation. They included the revenue support grant for local authorities in the finance and local government main expenditure group, NHS and social care funding under the health and social services MEG, and part of the education MEG as well. That was important to us because those are the areas where you see the front-line service delivery, which is exactly what we're trying to support through the reprioritisation. Some Ministers have gone to areas that are demand led and had the potential to have surplus funding, and released funding, depending on what they understand uptake to be. Other options have been about reviewing contracts; some could be terminated or relet. Our e-procurement contract, for example, was coming to an end, and we were able to reprocure that at a cheaper cost. Other approaches by Ministers have been about looking to issue a kind of blanket reduction across other parts of the MEG as well. So, there have been different approaches to get us to where we are today. But inevitably, I think that that leads us then to some real difficulties in terms of looking at how we will deliver things. You will see in the budget, and in our Wales infrastructure investment strategies pipeline, which sits underneath it, that there are areas where we will have to deliver potentially over a longer period, or not deliver as much. Sustainable communities for learning, for example, could be affected by the current economic conditions, including high inflation and, of course, delays in the supply chains affecting the building sector. We do remain committed to investing more than £1.5 billion in the next phase of delivery, but of course, the economic conditions may mean that we end up delivering less for that money. So, those are just to give a little bit of flavour, really, to the difficult choices that we've had to make and what the implications might be. Thinking ahead now to the final budget, I can't see any scope for allocating further funding based on the way in which we've taken our approach to reserves for next year. What we can do, of course, is to make changes between the draft budget and the final budget, thinking of the recommendations that will come forward from committees and the representations that we will have from colleagues within the Senedd, and, of course, organisations outside it. Because our approach, as colleagues will remember, which we set out at the start of the three-year spending review, was not to hold unallocated DEL in the next financial year, but to manage the pressures within the year from within the Wales reserve. You'll see from the plans published today that plans for next year already draw down £38 million of the potential £125 million annual drawdown, so things are extremely tight, and, of course, we maintain our capital overprogramme. Next year, that will be £98.5 million, so no general capital will be available to allocate. I do intend to make allocations in respect of financial transactions capital between the draft and the final budget, however. So, again, that will be an area for some further discussion. Thinking about the local government settlement in particular, there were some particular questions there. I just want to make the point that the £227 million for next year is obviously additional funding, but that does include the £117 million that we received in consequential funding in the autumn statement in respect of education. It also includes local government's share of the £70 million in respect of the real living wage for social care workers. Not all of it goes through local government, of course, some goes through the health MEG as well. That said, I think the overall settlement might be a little bit more generous than local government was expecting, or certainly not as bad as local government was fearing, but, of course, the details of that will be published tomorrow. Local government has been very clear all along that its big pressures are education and social care, so we expect local government to want to put additional funding in those particular areas. One of the reasons why things are different here is because, of course, we continue to fund schools through local government, rather than funding schools directly as they do across the border. But even with that, we have provided additional funding through the education MEG for the work that they're doing on the recruit and raise standards side of things, additional funding for the pupil deprivation grant, recognising how important that is for families who may be struggling, and also additional funding in respect of delivering our additional learning needs work as well, which is really important. On the health side of things, the £165 million uplift will be targeted to protecting core NHS services. It does mean that there will be some refocusing of spending in other areas, for example, such as establishing the NHS executive. The impact there would be a reduction in scope and capacity over the short to medium term. That's another example of the decisions that have been taken by colleagues, but it's very much about recognising the impact of inflation on the NHS. I was really pleased to make the announcement in respect of non-domestic rates to support businesses across Wales. Obviously, we've frozen the multiplier, we've provided transitional relief to support businesses across the tax base that have been affected by the revaluation in April 2023. I won't talk too much about that, because I can see my time is running out, and we have the next item of business this afternoon to debate that, but we're also extending and enhancing the existing relief for retail, leisure and hospitality. What I will say there is it cost us more to do the same thing in Wales because of the nature of our tax base, but we were able to provide what is a very, very good package, and that is drawing on some funding that we'd already allocated within the non-domestic rates space. And then, just finally, I can confirm that the funding that we had in consequentials from the UK Government in respect of social care and education has all been passed on in full and, actually, has gone over and above the funding that we received in consequentials, because I know that's of particular interest to many colleagues. I could go on forever, but my time is up. Thank you.
Welsh: Un o'r pethau rwy'n siomedig i beidio â gallu ei wneud yw gwneud dyraniadau cyfalaf sylweddol pellach. Roedd hynny'n destun gofid mawr, nad oedd cyfalaf pellach o ganlyniad i ddatganiad yr hydref. Bydd ein cyllideb gyfalaf 8.1 y cant yn is yn 2024-25 nag yn y flwyddyn bresennol. Ac, wrth gwrs, mae'r Sefydliad Dros Gydweithio a Datblygu Economaidd, Comisiwn Twf Economeg Llundain a Chomisiwn Seilwaith Cenedlaethol Llywodraeth y DU ei hun i gyd wedi dweud mai buddsoddi mewn seilwaith a buddsoddi mewn sgiliau yn wir yw'r ffordd y dylem ni fod yn tyfu'r economi a buddsoddi ar hyn o bryd. Felly, mae hynny'n arbennig o bryderus. Gwnaed rhai pwyntiau diddorol ynglŷn â rhyddhau tir, felly dim ond i gadarnhau bod Llywodraeth Cymru yn rhyddhau tir o bryd i'w gilydd. Er enghraifft, yn y flwyddyn ariannol hon, bu rhyddhau tir o fewn portffolio'r economi; fe welwch chi fanylion am hynny yn y gyllideb atodol, a gyhoeddir ym mis Chwefror. Rydym ni yn caffael ac yn rhyddhau tir o bryd i'w gilydd. Er hynny, o ran tir Llywodraeth Cymru rydym ni'n mynd ati mewn ffordd wahanol yn dilyn sefydlu'r gyfadran tir, ac mae hynny'n ymwneud yn fawr ag edrych ar y tir y sydd gan Lywodraeth Cymru ac yn bennaf yn gofyn i ni'n hunain a ellid defnyddio'r tir hwn ar gyfer tai, a ellid defnyddio'r tir hwn i helpu i ddatblygu ein tai cymdeithasol yng Nghymru. Rydym ni'n gwneud rhywfaint o gynnydd gyda hynny hefyd. Gan droi at yr ymarfer ail-flaenoriaethu y bu inni ei gynnal, bydd cyd-Aelodau wedi fy nghlywed yn dweud i hynny ryddhau £87.4 miliwn o'n cynlluniau presennol. Roedd hynny wir yn ymwneud â chanolbwyntio ar yr ardaloedd hynny lle rydyn ni'm meddwl fod yr angen fwyaf. Mae hynny wedi bod yn ymarfer poenus iawn i bob cyd-Aelod, ac rwy'n gwybod y bydd pwyllgorau yn craffu ar hynny'n fanylach. Ond dim ond meddwl oeddwn i y byddwn i'n rhannu gyda chi sut hwyl gawsom ni ar yr ymarfer yna. Rhoddwyd rhywfaint o amddiffyniad i rai ardaloedd rhag ail-flaenoriaethu. Roedden nhw'n cynnwys y grant cymorth refeniw ar gyfer awdurdodau lleol yn y prif grŵp gwariant cyllid a llywodraeth leol, y GIG a chyllid gofal cymdeithasol o dan y prif grŵp gwariant iechyd a gwasanaethau cymdeithasol, a rhan o'r prif grŵp gwariant addysg hefyd. Roedd hynny'n bwysig i ni oherwydd dyna'r meysydd lle rydych chi'n gweld y darparu gwasanaethau rheng flaen, sef yr union beth rydym ni'n ceisio ei gefnogi drwy'r ail-flaenoriaethu. Mae rhai Gweinidogion wedi edrych ar feysydd sy'n cael eu harwain gan y galw lle roedd posib cael cyllid dros ben, a rhyddhau cyllid, yn dibynnu ar y niferoedd y credent sy'n derbyn y gwasanaeth. Mae dewisiadau eraill wedi bod ynghylch adolygu contractau; gellid terfynu neu ailosod rhai ohonynt. Roedd ein contract e-gaffael, er enghraifft, yn dod i ben, ac roeddem yn gallu ail-lunio hynny ar gost ratach. Mae Gweinidogion wedi mynd ati mewn ffyrdd eraill hefyd fel ystyried cyhoeddi math o ostyngiad cynhwysfawr ar draws rhannau eraill o'r prif grŵp gwariant hefyd. Felly, bu dulliau gwahanol o'n cael ni i ble rydyn ni heddiw. Ond yn anochel, rwy'n credu bod hynny'n ein harwain ni wedyn at rai anawsterau gwirioneddol o ran edrych ar sut y byddwn ni'n cyflawni pethau. Fe welwch chi yn y gyllideb, ac yn llif prosiectau strategaethau buddsoddi yn seilwaith Cymru, sydd oddi tano, bod meysydd lle bydd yn rhaid i ni gyflawni o bosibl dros gyfnod hirach, neu beidio â chyflawni cymaint. Gallai'r amodau economaidd presennol effeithio ar gymunedau dysgu cynaliadwy, er enghraifft, gan gynnwys chwyddiant uchel ac, wrth gwrs, oedi yn y cadwyni cyflenwi sy'n effeithio ar y sector adeiladu. Rydym ni yn parhau i fod yn ymrwymedig i fuddsoddi mwy na £1.5 biliwn yn y cam cyflwyno nesaf, ond wrth gwrs, gall yr amodau economaidd olygu ein bod yn darparu llai ar gyfer yr arian hwnnw yn y pen draw. Felly, mae'r rheiny dim ond i roi ychydig o flas, mewn gwirionedd, o'r dewisiadau anodd rydym ni wedi gorfod eu gwneud a beth allai'r goblygiadau fod. Wrth feddwl ymlaen nawr i'r gyllideb derfynol, ni allaf weld unrhyw le ar gyfer dyrannu cyllid pellach yn seiliedig ar y ffordd yr ydym ni wedi ystyried cronfeydd wrth gefn ar gyfer y flwyddyn nesaf. Yr hyn y gallwn ni ei wneud, wrth gwrs, yw gwneud newidiadau rhwng y gyllideb ddrafft a'r gyllideb derfynol, gan feddwl am yr argymhellion a gyflwynir o'r pwyllgorau a'r sylwadau a gawn gan gyd-Aelodau yn y Senedd, ac, wrth gwrs, sefydliadau y tu allan iddi. Oherwydd ein dull o weithredu, fel y bydd cyd-Aelodau yn cofio, a nodwyd gennym ar ddechrau'r adolygiad gwariant tair blynedd, oedd peidio â chynnal terfyn gwario adrannol heb ei ddyrannu yn y flwyddyn ariannol nesaf, ond i reoli pwysau'r flwyddyn o gronfa wrth gefn Cymru. Fe welwch o'r cynlluniau a gyhoeddwyd heddiw bod cynlluniau ar gyfer y flwyddyn nesaf eisoes yn tynnu £38 miliwn o'r dyraniad blynyddol posibl o £125 miliwn, felly mae pethau'n dynn dros ben, ac, wrth gwrs, rydym yn cynnal ein gor-raglen cyfalaf. Y flwyddyn nesaf, bydd hynny'n £98.5 miliwn, felly ni fydd unrhyw gyfalaf cyffredinol ar gael i'w dyrannu. Rwy'n bwriadu gwneud dyraniadau mewn perthynas â chyfalaf trafodion ariannol rhwng y drafft a'r gyllideb derfynol, fodd bynnag. Felly, eto, bydd hynny'n faes i drafod ymhellach. O feddwl am y setliad llywodraeth leol yn benodol, roedd rhai cwestiynau penodol yn y fan yna. Hoffwn wneud y pwynt bod y £227 miliwn ar gyfer y flwyddyn nesaf yn amlwg yn gyllid ychwanegol, ond mae hynny'n cynnwys y £117 miliwn a gawsom mewn cyllid canlyniadol yn natganiad yr hydref mewn perthynas ag addysg. Mae hefyd yn cynnwys cyfran llywodraeth leol o'r £70 miliwn o ran y cyflog byw gwirioneddol i weithwyr gofal cymdeithasol. Nid yw'r cyfan yn mynd i lywodraeth leol, wrth gwrs, gan fod peth yn mynd trwy'r prif grŵp gwariant iechyd hefyd. Wedi dweud hynny, rwy'n credu y gallai'r setliad cyffredinol fod ychydig yn fwy hael nag yr oedd llywodraeth leol yn ei ddisgwyl, neu'n sicr ddim cynddrwg ag yr oedd llywodraeth leol yn ei ofni, ond, wrth gwrs, cyhoeddir manylion hynny yfory. Mae llywodraeth leol wedi bod yn glir iawn ar hyd yr amser mai ei phwysau mawr yw addysg a gofal cymdeithasol, felly rydym ni'n disgwyl i lywodraeth leol fod eisiau rhoi cyllid ychwanegol i'r meysydd penodol hynny. Un o'r rhesymau pam fod pethau'n wahanol yma yw oherwydd, wrth gwrs, rydym ni'n parhau i ariannu ysgolion trwy lywodraeth leol, yn hytrach na chyllido ysgolion yn uniongyrchol fel maen nhw dros y ffin. Ond hyd yn oed gyda hynny, rydym ni wedi darparu cyllid ychwanegol drwy'r prif grŵp gwariant addysg ar gyfer y gwaith maen nhw'n ei wneud ar y recriwtio a chodi'r agwedd safonau ar bethau, cyllid ychwanegol ar gyfer y grant amddifadedd disgyblion, gan gydnabod pa mor bwysig yw hynny i deuluoedd a allai fod yn ei chael hi'n anodd, a hefyd cyllid ychwanegol mewn perthynas â darparu ein gwaith anghenion dysgu ychwanegol hefyd, sy'n bwysig iawn. O ran iechyd pethau, targedir y codiad o £165 miliwn at ddiogelu gwasanaethau craidd y GIG. Mae'n golygu y bydd rhywfaint o ailganolbwyntio gwariant mewn meysydd eraill, er enghraifft, megis sefydlu pwyllgor gwaith y GIG. Byddai effaith hynny yn lleihau o ran cwmpas a chapasiti dros y tymor byr i'r tymor canolig. Mae hynny'n enghraifft arall o'r penderfyniadau a wnaed gan gyd-Aelodau, ond mae'n ymwneud yn fawr â chydnabod effaith chwyddiant ar y GIG. Roeddwn yn falch iawn o wneud y cyhoeddiad o ran trethi annomestig i gefnogi busnesau ledled Cymru. Yn amlwg, rydym ni wedi rhewi'r lluosydd, rydym ni wedi darparu rhyddhad trosiannol i gefnogi busnesau ar draws y sylfaen dreth sydd wedi cael eu heffeithio gan yr ailbrisio ym mis Ebrill 2023. Wna i ddim yn siarad gormod am hynny, oherwydd gallaf weld bod fy amser yn brin, ac mae gennym ni'r eitem nesaf o fusnes y prynhawn yma i drafod hynny, ond rydym ni hefyd yn ymestyn ac yn gwella'r rhyddhad presennol ar gyfer manwerthu, hamdden a lletygarwch. Yr hyn y byddaf yn ei ddweud ynghylch hynny yw ei fod yn costio mwy i ni wneud yr un peth yng Nghymru oherwydd natur ein sylfaen dreth, ond roeddem yn gallu darparu'r hyn sy'n becyn da iawn, iawn, ac mae hynny'n tynnu ar rywfaint o gyllid yr oeddem ni eisoes wedi'i ddyrannu o fewn y gofod ardrethi annomestig. Ac yna, yn olaf, gallaf gadarnhau bod yr arian canlyniadol a gawsom ni gan Lywodraeth y DU mewn perthynas â gofal cymdeithasol ac addysg i gyd wedi'i drosglwyddo'n llawn ac, mewn gwirionedd, wedi mynd y tu hwnt i'r cyllid canlyniadol a gawsom ni, oherwydd gwn fod hynny o ddiddordeb arbennig i lawer o gyd-Aelodau. Buaswn yn gallu mynd ymlaen am byth, ond mae fy amser ar ben. Diolch.